kardosdrur/scandi-wiki huggingface dataset:
Temistocle Solera

Temistocle Solera (født 25. december 1815, død 21. april 1878) var en operakomponist og librettist.

Udvalgte værker

Kompositioner 
 Ildegonda (1840)
 Il contadino d'Agleiate (1841) (revision: La fanciulla di Castelguelfo i 1842)
 Genio e sventura (1843)
 La hermana de palayo (1845)

Libretti 
 Oberto, conte di San Bonifacio (Giuseppe Verdi, 1839)
 Galeotto Manfredi (Hermann; 1842)
 Nabucco (Giuseppe Verdi, 1842)
 I Lombardi alla prima crociata (Giuseppe Verdi, 1843)
 Giovanna d'Arco (Giuseppe Verdi, 1845)
 Attila (Giuseppe Verdi, 1846)
 La conquista di Granata (Don Pascual Juan Emilio Arrieta y Corera, 1850)
 La fanciulla delle Asturie (B. Secchi; 1856)
 Sordello (A. Buzzi; 1856)
 Pergolesi (A. Ronchetti-Monteviti; 1857)
 Vasconcello (A. Villanis; 1858)
 Una notte di festa (A. Villanis; 1859)
 L'espiazione (Achille Peri, 1861)
 Zilia (Gaspar Villate, 1877)

Operakomponister fra Italien
Librettister fra Italien
Personer fra Ferrara
I masnadieri

I masnadieri er en opera i fire akter af Giuseppe Verdi. Den italienske libretto, der bygger på Die Räuber af Friedrich Schiller, er skrevet af Andrea Maffei. Operaen blev uropført på Her Majesty's Theatre i London den 22. juli 1847.

Masnadieri, I
Masnadieri, I
Giovanna d'Arco

Giovanna d'Arco (Jeanne d'Arc) er en opera i tre akter  af Giuseppe Verdi. Den italienske libretto, der bygger på skuespillet Die Jungfrau von Orleans af Friedrich Schiller, er skrevet af Temistocle Solera. Operaen blev uropført på Teatro alla Scala i Milano den 15. februar 1845.

Operaer af Giuseppe Verdi
Operaer på italiensk
Rat

Rattet er et hjul, der bruges til at styre den retning et fartøj skal bevæge sig imod. Et rat kan drejes i to retninger og regulere én styrevariabel, f.eks. to forhjuls retning. De fleste kender rattet fra biler, men rat anvendes til de fleste landkøretøjer og også både.

Da et rat ofte vil være en afgørende styreenhed i et fartøj, er man begyndt at integrere forskellige styrefunktioner i rattet, da førerens hånd altid er tæt på rattet. I nogle biler har man indbygget instrumenter til kontrol af radio eller mobiltelefon i rattet. Ligeledes er det meget almindeligt at en bils horn kan aktiveres med rattet. Nogle biler har også gaerskifte-instrumenter indbygget i rattet.

Biler, som er udstyret med airbags, har altid en airbagenhed indbygget i rattet (førerens airbag).

For optimal kontrol skal et rat helst være betrukket med et skridsikkert materiale, så man ikke risikerer, at hænderne glider. Nogle rat er udstyret med en knob, så man kan betjene rattet sikkert med kun en hånd.

Rattets placering i motorkøretøjer 
Når rattet i et køretøj sidder i venstre side, kaldes det venstrestyring. Venstrestyrede biler bruges oftest i lande med højrekørsel og gør det lettere for en bilist, der forbereder overhaling, at kontrollere modkørende trafik uden at skulle helt over i den modsatte kørebane. I Sverige benyttedes venstrestyrede biler også i tiden med venstrekørsel (før 3. september 1967), men busserne havde højrestyring og døren på venstre side. Da højrekørsel indførtes, fik busserne en ny dør på højre side.

Højrestyrede biler findes normalt i lande med venstrekørsel, men benyttes også af postkøretøjer i lande med højrekørsel, da føreren kan stige ud på fortovet i forbindelse med postuddeling og dermed sparer en del skridt i løbet af arbejdsdagen.

Menneske-maskine interaktion
Køretøjsteknologi
Bildele
VM i fodbold for kvinder 2003

Verdensmesterskabet i fodbold for kvinder 2003 var det fjerde officielle VM for kvinder, og slutrunden blev afholdt i USA i perioden 20. september – 12. oktober 2003. Kampene blev spillet i Philadelphia, Foxborough, Washington D.C., Carson, Portland, Columbus.

Oprindeligt skulle turneringen have været afviklet i Kina, men på grund af SARS-udbruddet, blev turneringen med kort varsel flyttet til USA. Kina blev i stedet vært for den femte udgave af VM i 2007.

Turneringen blev vundet af , der som det første land nogensinde, bøde havde vundet VM for både kvinder og mænd.

Målscorere

Referencer

Eksterne henvisninger 
 
 FIFA Women's World Cup USA 2003 , FIFA.com
 FIFA Technical Report 

2003
Fodbold i USA
Fodbold i 2003
Un giorno di regno

Un giorno di regno ossia il finto Stanislao (dansk titel: Konge for en dag) er en opera i to akter af Giuseppe Verdi. Den italienske libretto, der bygger på skuespillet Le faux Stanislas af Alexandre Vincent Pineu-Duval, er skrevet af Felice Romani. Operaen blev uropført på Teatro alla Scala i Milano den 5. september 1840.

Un giorno di regno var Verdis første forsøg på en komisk opera.
Den blev en komplet fiasko, og at Verdi mistede sin første hustru, Margherita Barezzi, mens han komponerede operaen, gjorde kun ondt værre.  Verdi skrev ikke flere komiske operaer før Falstaff, som han skrev i karrierens sidste år.

Giorno di regno, Un
Giorno di regno, Un
Don Carlos (opera)

Don Carlos er en opera i fem akter af Giuseppe Verdi. Den franske libretto, der bygger på skuespillet Don Carlos, Infant von Spanien af Friedrich Schiller, er skrevet af Camille du Locle og Joseph Méry. Operaen blev uropført i Paris den 11. marts 1867.

Operaen blev revideret af Verdi i 1882-1883 og oversat til italiensk af Achille de Lauzières og Angelo Zanardini. Den nye version havde kun fire akter og havde premiere på Teatro alla Scala i Milano den 10. januar 1884. Operaens første akt (scenen ved Fontainebleau) blev afkortet i den italienske version fra 1884, men spillet i fuld længde i en ny revision fra 1886.

Eksterne henvisninger 

Operaer af Giuseppe Verdi
Operaer på italiensk
Operaer på fransk
Krager

Corvus (krager) er en slægt i kragefuglefamilien og den omfatter blandt andet de almindelige fuglearter ravn, gråkrage og råge. De fleste arter i slægten har en sort eller grå fjerdragt.

Arter 
I slægten Corvus findes cirka 46 fuglearter. De er udbredt over hele verden, især i de tempererede egne. Syv arter er med på IUCNs rødliste, hvoriblandt banggaikrage (Corvus unicolor) og marianerkrage (C. kubaryi) regnes for kritisk truede.

I Danmark findes disse arter fra slægten Corvus:

 Gråkrage (Corvus cornix)
 Sortkrage (C. corone)
 Råge (C. frugilegus)
 Ravn (C. corax)

Alliken (Coloeus monedula) har også tidligere tilhørt Corvus, men tilhører nu slægten Coloeus ligesom sibirisk allike (Coloeus dauuricus).

Se også 
 Krage

Noter

Kilder og eksterne henvisninger 
 Hvass, Hans, Danmarks Dyreverden, 2. udgave, Rosenkilde og Bagger 1978. .
 Gill, F & D Donsker (Eds). 2013. IOC World Bird Names (v 3.3) www.worldbirdnames.org  Fuglenes inddeling i ordner, familier og slægter
Corfitz Ulfeldt til Kogsbølle

Corfitz Ulfeldt til Kogsbølle (død 12. marts 1563) var en dansk kannik og rigsråd.

Han var søn af Knud Ebbesen Ulfeldt til Kogsbølle (senere Holckenhavn) og Anne Eriksdatter Hardenberg. Inden han blev voksen, fik han et kannikedømme i Roskilde Domkirke af sin fætter biskop Joachim Rønnov, hvad der synes at have sat en del ondt blod i datidens gejstlige verden. 

Ved reformationen tabte kirkens embeder tiltrækning i adelens øjne, og også Corfits Ulfeldt trådte delvist tilbage. Efter at være indtrådt i den civile statsstyrelse som sekretær i kancelliet, forlenedes han i 1546 med Thyholm Provsti og Hvidbjerggård,
ligesom han havde beholdt sit kannikedømme. Året efter havde han den ærgrelse som garant for Jep Tordsen Sparre at måtte indbetale 400 jokimsdalere til kongen, da Jep havde misligholdt sine forpligtelser.

Christian 3. forlenede ham i 1550 yderligere med Sørup på Falster og i 1552 med Vor Frue Kloster i Roskilde. Senere afstod han sit kannikedømme til kongens livlæge Jakob Bording, men til gengjæld fik han et andet embede, St. Laurentii Kapel, og da han havde købt Selsø Hovedgård af Hans Barby, gav kongen ham Eskildsø i Roskilde Fjord, først som len og straks efter i magelæg. I 1561 skænkede kongen ham Gråbrødreklosteret i Roskilde, og endelig fik han i 1562 tilladelse til at indløse pantelenet Hundslund Kloster fra panthaveren.

Ved nytårstid 1563 sendtes Ulfeldt og Jacob Brockenhuus som gesandter til Stockholm, bl.a. for at formå den svenske konge til at frafalde brugen af det danske og norske våben, men gesandtskabet gjorde snarere ondt værre. På hjemvejen blev Ulfeldt pludselig syg og døde 12. marts 1563 på Hillerødsholm. 

Han blev aldrig gift.

Referencer 

Danskere i 1500-tallet
Lensmænd fra Danmark
Godsejere fra Danmark
Corfitz 1
Gesandter fra Danmark
Rigsråder fra Danmark
Personer i Dansk Biografisk Leksikon
Corfitz Ulfeldt til Bavelse

Corfitz Ulfeldt (død 23. marts 1614) var hofjunker og herre til Bavelse.
 
Han var søn af rigsråd Jakob Ulfeldt og Anne Flemming. Bavelse var hans moders fædrene gård. 

Han var 1591-94 hofjunker og fik i 1597 Korsør Slot i forlening, men ombyttede i 1605 dette len med Rugård, som han beholdt til sin død. 

Det er antagelig ham, der i 1598 befandt sig i Christian 4.'s følge på en sørejse til Båhus; men Sivert Grubbe nævner ham i sin dagbog kun ved et øgenavn, Fistrump Ulfeldt.

I 1596 blev han gift med Else Lauridsdatter Brockenhuus, der tilførte ham et søsterlod i Egeskov, og med hvem han fik sønnen Jakob Ulfeldt til Bavelse. Efter hendes tidlige død blev Corfits Ulfeldt i 1603 gift med Regitze Nielsdatter Parsberg (født 25. februar 1581), der endnu levede i 1625.

Kilder 
 

Lensmænd fra Danmark
Godsejere fra Danmark
Danskere i 1600-tallet
Corfitz 2
Artikler fra 1. udgave af Dansk biografisk leksikon
Manu Chao

Manu Chao er en fransk Latin-folkesanger med spanske aner. Han blev født 21. juni 1961 i Paris, og hans dåbsnavn er Jose-Manuel Thomas Arthur Chao. Han har tidligere optrådt under navnet Oscar Tramor.

Chao's mor var Basker og hans far fra Galicien. De flygtede til Paris under Francisco Francos diktatur, og Manu Chaos opvækst foregik primært i området omkring Paris.

Manu Chao var et kendt medlem af den parisiske alternative musik-scene, og var blandt andet en del af bands som Hot Pants og Los Carayos. I 1987 stiftede Manu Chao, hans bror Antonio Chao og deres fætter Santiago Casariego bandet Mano Negra. Mano Negra fik en vis succes i Frankrig med hit singlen "Mala Vida", hvorefter de turnérede i Sydamerika. Bandet stoppede i 1995.

Manu Chao synger på fransk, spansk, arabisk, galicisk, portugisisk, engelsk og wolof, og anvender ofte flere af sprogene (eller dem alle) i en enkelt sang. Han er en af verdens bedst sælgende musikere, men er mindre kendt i Nordeuropa og USA.

Musikken er inspireret af mange genrer, såsom rock, fransk chanson, spansk-amerikansk salsa, reggae, ska og algerisk raï. De mange inspirationskilder er blandt andet kommet fra hans opvækst i et indvandrerkvarter i Paris og hans rejser i Mesoamerika efter Mano Negras opløsning. Mange af Chaos tekster handler om kærlighed, om at bo i ghettoer og indvandring, og har ofte venstreorienterede budskaber. Han har derfor mange fans på den europæiske venstrefløj, blandt andet i den globaliseringskritiske bevægelse.

I 2004 producerede Manu Chao Amadou & Mariams album Dimanche à Bamako (Søndag i Bamako).

Diskografi 
Se også Hot Pants, Los Carayos og Mano Negra for tidligere indspilninger.

Albums 
 Clandestino (Virgin – 1998)
 Próxima Estación: Esperanza (Virgin – 2001)
 Radio Bemba Sound System (live album) (Virgin – 2002)
 Sibérie m'était contéee, (Virgin – 2004)
 La Radiolina, (2007)

Singler 
 "Bongo Bong" (1999)
 "Clandestino" (2000)
 "Me gustas tú" (2001)
 "Merry Blues" (2001)
 "Mr. Bobby" (2002)

Eksterne links 
 Manu Chaos officielle side

Musikere fra Frankrig
Har spillet på Roskilde Festival
Vicenza

Vicenza er en italiensk by i regionen Veneto. Vicenza ligger ved floden Bacchiglione mellem Gardasøen og Venedig. Byen har ca. 115.000 indbyggere (2005).

Historie 
Vicenzas blev by i år 49 f.Kr. i det romerske imperium. Efter en periode præget af krige og fattigdom blev byen frikommune i det 12. århundrede og gik med i Lega Veronese, der besejrede den tysk-romerske kejser Frederik Barbarossa. I de følgende år skiftede magten mellem de forskellige byer i området, men da Vicenza i 1405 kom med i Republikken Venedig, oplevede byen fred og velstand i over 400 år.

Beviser på velstanden i det 16. århundrede er en række imponerende villaer og andre bygninger til det rige borgerskab af først og fremmest arkitekten Andrea Palladio. Det drejer sig fx om basilikaen Palazzo della Ragione, Palazzo Chiericati og Villa Rotonda; Palladios værker er optaget i UNESCOs Verdensarvsområder. Et internationalt arkitekturcenter i byen indeholder en række modeller af Palladios værker.

I 1866 forenedes de mange småriger i det nye Italien. Under begge verdenskrige var byen udsat for ødelæggelser pga. kampe og bombardementer. Byen er hver gang blevet genopbygget, og byen har i dag en af Italiens største industriproduktioner.

Erhvervsliv 
Vicenza har en ældgammel tradition for forarbejdning af guld og er det største guldcenter i Europa med mere end 1.200 firmaer i branchen og årlige messer.

Myter 
Byens indbyggere bliver ofte betegnet som 'katte-spisere'. Det tilskrives fattige tider, hvor katte skulle have været anvendt som erstatning for kaniner.

Danske forbindelser 
Den danske maler Wilhelm Bendz døde i 1832 i Vicenza af en lungesygdom, han fik, da han rejste over Alperne til fods på vej mod Rom. Han blev begravet i Vicenza; men det vides ikke, præcist hvor hans grav er. H.C. Andersen har skrevet digtet Ved maleren Bendtz's grav i Vicenza (1834).

Kilder og henvisninger 

 City of Vicenza and the Palladian Villas of the Veneto på whc.unesco.org

 
Verdensarvsområder i Italien
Ayyubide-dynastiet

Ayyubide-dynastiet var et muslimsk styre af etnisk kurdisk oprindelse, der regerede over Egypten, Syrien, Yemen og det nordlige Irak i det 12. og 13. århundrede. Den største ayyubidiske hersker var Salah al-Din (Saladin), der også regnes for dynastiets egentlige grundlægger.

Historie 

Saladins far Ayyub tjente i begyndelsen af 110-tallet i seldsjukkernes hære. Hans søn Salah al-Din (Saladin) blev i 1169 hyldet som leder af en hær i Egypten og anses for at være den egentlige grundlægger af dynastiet. Som general i zangidisk tjeneste bragte Saladin i 1171 det shiitiske fatimide-kalifat i Egypten til ophør og etablerede derefter et selvstændigt ayybidisk sultanat i landet. I de følgende år udvidede han sit herredømme til også at omfatte Syrien, Palæstina, det nordlige Irak, det østlige Anatolien og Yemen. I 1187 slog Saladins styrker en korsfarerhær i slaget ved Hattin og kunne bagefter indtage Jerusalem.

Salah al-Din døde i 1193. Efter hans død opstod stridigheder i hans familie, og dynastiet blev efterhånden splittet i forskellige grupper, der hver især kontrollerede mindre dele af det tidligere ayyubidiske område.  Saladins bror al-Adil blev til sidst i 1200 anerkendt som sultan i Egypten, og alle de senere ayyubidiske herskere i Egypten nedstammer fra ham. 

Salah al-Dins ayyubidiske efterfølgere sultaner førte en mere forsonende politik over for de kristne magter til gavn for handelen og den økonomiske velstand. Ayyubiderne byggede deres militære magt på brugen af tyrkiske slavesoldater kaldt mamelukkerne. I 1250 blev ayyubiderne imidlertid selv fjernet fra magten af oprørske mamelukker, der grundlagde en ny stat. Ayyubiderne herskede fortsat i nogle årtier i de resterende dele af deres tidligere rige. Længst bevarede dynastiet magten i fyrstedømmet Hama, hvor mamelukkerne afsatte den sidste ayyubidiske hersker i 1341.

Kilder 

Kurdistan
Regenter af Egypten
Ole Henrik Mortensen

Ole Henrik Mortensen (f. 29. januar 1958) er en tidligere dansk cricketspiller. Han er oprindelig fra Vejle men blev kendt som professionel spiller for Derbyshire i England. Her spillede han i perioden 1983 til 1994 over 150 såkaldte "First Class" kampe.

Han er en hurtig-medium højrehånds kaster.

Han har desuden været landsholdstræner i Danmark.

Eksterne henvisninger 

Cricketspillere fra Danmark
Personer fra Vejle
Mano Negra

Mano Negra var et fransk band med Manu Chao som sanger. Bandet blev stiftet i 1987 af Manu Chao, hans bror Antoine Chao og deres fætter Santiago Casiriego. Bandet gik i opløsning omkring 1995, men flere af bandets medlemmer havde forladt bandet allerede i 1992. 

Mano Negra blandede rock med latin og punk.

Navnet Le mano negra ("den sorte hånd") var navnet på en anarkistisk organisation i Spanien, der af den spanske regering var erklæret en terrororganisation. Det spanske politi anklagede de fleste anarkister i Spanien for at være en del af organisationen.

Bandmedlemmer 
 Manu Chao (Oscar Tramor) – forsanger, guitar (1987–1995)
 Antoine Chao (Tonio Del Borño) – trompet, sang (1987-1992)
 Santiago Casariego (Santi El Águila) – trommer, sang (1987-1993)
 Philippe Teboul (Garbancito) – percussion, sang (1989-1993)
 Daniel Jamet (Roger Cageot) – leadguitar, sang (1989-1992)
 Joseph Dahan (Jo) – bas, sang (1989-1993)
 Thomas Darnal (Helmut Krumar) – keyboards, sang (1989-1995)
 Pierre Gauthé (Krøpöl 1er) – trombone, sang (1989-1993)

Diskografi

Albummer 
 1988: Patchanka
 1989: Puta's Fever
 1991: King of Bongo
 1994: Casa Babylon

Liveoptagelser og opsamlinger 
 1992: In the Hell of Patchinko

Opsamlinger 
 1991: Amerika Perdida
 1998: Best of
 2004: L'Essentiel

Andre udgivelser 
 1994: Bande Originale du Livre (picture disc)
 2001: Mano Negra Illegal (hyldestalbum)
 2005: Out of Time (dvd)

Hits 
 "Mala vida"
 "King Kong Five"
 "King of Bongo"
 "Pas assez de toi"

Musikgrupper fra Frankrig
Har spillet på Roskilde Festival
Musikgrupper fra 1987
Hot Pants

Hot Pants er en af flere grupper, der inkluderede den franske latin-folkesanger Manu Chao og hans fætter, trommeslageren Santiago Casiriego. Som al Manu Chaos musik havde gruppen mange indflydelseskilder, herunder The Clash, som gav gruppen sin rock-lyd. Gruppen sang på engelsk og spansk. Gruppen udgav et demobånd i 1984 ved navn "Mala Vida", og i 1985 udgav de en single med "So many nites" og "Lover Alone" som B-side. De udgav et helt album ved navn Loco Mosquito i 1986, der blev genudgivet i 2000.

Gruppens medlemmer var:
Manu Chao : guitar/sang
Pascal Borgne : guitar
Jean-Marc : basguitar
Santi : trommer

Musikgrupper fra Frankrig
Musikgrupper fra 1984
Ikon

Ikon henviser til flere artikler:

 Græsk-ortodoks ikonografi – en religiøs billed-ikonografi og en tradition i den græsk-ortodokse kirke.
 Ikon (computer) – et symbol eller tegn, taget i anvendelse i desktop-computererens grafiske brugerflade.
 Ikon (symbol) - symbol
 Ikon (menneske) – et menneske, der bliver set op til og efterlignet, grænsende til tilbedelse.
 IKON – Informations- og samtaleforum for Kristendom Og Ny religiøsitet
Klokkeren fra Notre Dame 2

Klokkeren fra Notre Dame 2 (The Hunchback of Notre Dame II) er en Disney-tegnefilm fra 2002, produceret direkte til video som en lavbudget-fortsættelse til tegnefilmen Klokkeren fra Notre Dame (1996).

Mange af stemmeskuespillerne fra den oprindelige film gentog deres roller, deriblandt Demi Moore (Esmeralda), Tom Hulce (Quasimodo), Kevin Kline (Phoebus), Paul Kandel (Clopin) og Jason Alexander (Hugo). Nye på rollelisten var Jennifer Love Hewitt (Madellaine) og Haley Joel Osment (Zephyr).

Danske stemmer 
 Per Pallesen (Hugo)
 Julie Lund (Madellaine)
 Anders Gjellerup Koch (Quasimodo)
 Søren Sætter-Lassen (Sarousch)

Eksterne henvisninger 
 

Disney tegnefilm
Tegnefilm fra USA
Peter Pan - Tilbage til Ønskeøen

Tilbage til ønskeøen er en Disney-tegnefilm fra 2002, og er en officiel fortsættelse til Peter Pan fra 1953.

Danske stemmer 

 Ann Eleonora Jørgensen
 Julie Lund
 Søren Spanning
 Sebastian Jessen
 Per Pallesen

Eksterne henvisninger 
 

Tegnefilm fra USA
Amerikanske film fra 2003
Los Carayos

Los Carayos var et fransk band, der udgav fire albums mellem 1986 og 1994. De var primært aktive i Paris i midt-80'erne, men musikernes forskellige sideinteresser (især Manu Chaos øvrige bands) var medvirkende til, at bandet aldrig blev stort.

Deres sange var som regel parodiske og blandede, rockabilly, blues og forskellige folkemusiske genrer fra hele verden, specielt country og latin. Den italienske komponist Ennio Morricone var også en stor inspiration for bandet.

Navnet 
Carallo (galicisk) eller caralho (portugisisk, begge udtales ens) og carajo på spansk er alle slangudtryk med flere betydninger, inklusive penis.

Medlemmer 
Medlemmerne af Los Carayos inkluderer
 François Hadji-Lazaro: sang og forskellige instrumenter
 Manu Chao: sang og guitar
 Schultz: sang og guitar
 Tonio Chao: trommer

Diskografi 
 Hot Chicas (1986) – Albummet inkuderede numre af Hot Pants
 Ils Ont Osé (1986)
 Persistent et Signent (1987)
 Au prix où sont les courges (1994)

Musikgrupper fra Frankrig
LF

Forkortelsen LF har flere betydninger:
 Lavfrekvens:
 Lavfrekvens (3 Hz - 30 kHz) - audiofrekvens.
 Lavfrekvens (30 kHz - 300 kHz) - langbølger.
 En forkortelse for Lægeforeningen.
 engelsk LineFeed-tegn - også kendt som NewLine-tegn. ASCII tegn 0x0A, 10 i decimalt.
Kejserens nye skole

{{Infoboks tv |
  | titel = Kejserens nye skole 
  | originaltitel = The Emperor's New School
  | netværk = Disney Channel
  | spilletid = 22 minutter
  | figurer = KuscoMalinaKronkYsmaPacha
  | år = 2006 - 2008
  | land = USA
  | sprog = Dansk
  | imdb = 0465327
  |}}Kejserens nye skole (The Emperor's New School) er en spinoff-serie af Disneys Kejserens nye flip. Serien fik dansk premiere på Disney Channel 14. august 2006 og premieren på Toon Disney var 23. november 2007.

Den selvglade Kuzco (Laus Høybye) skal være kejser men før han kan blive det skal han bestå alle sine eksamener på Kuzco Akademiet. Men den onde Yzma (Udtalt Isma) (Kit Eichler) vil gøre alt for at forhindre det. Hun er desuden rektor på skolen, hvor hun bruger Amzy (Udtalt Amsi) som navn (Yzma bagfra).
Hun har selvfølgelig sin medhjælper Kronk (Mads M. Nielsen), og prøver at forvandle Kuzco til et dyr.
På skolen falder Kuzco pladask for en køn og intelligent pige på akademiet, ved navn Malina (Maya Iven Ulstrup). Han bestemmer at hun skal være hans kejserinde, men Malina elsker ikke Kuzco. Kuzco har også sin egen "fan" ved navn Guakka (Christian Damsgaard), som forguder ham. Hans lærer hedder Hr. M. (Moleguakko) (Timm Mehrens).

I afsnit 21 får Yzma sin vilje, da Kuzco overlader kejserriget til hende.  Hun bliver kejserinde og grundlægger Yzmopolis, derved kommer sangen "Yzmopolis er mit metropolis".

Kuzcos danske stemme indtales af Laus Høybye.

 Danske Stemmer 
 Laus Høybye
 Mads M. Nielsen
 Donald Andersen
 Cecilie Stenspil
 Sigrid Johannesen
 Otto Mølgaard Jakobsen
 Kit Eichler
 Maya Iven Ulstrup
 Timm Mehrens
 Peter Aude
 Nis Bank-MikkelsenTitelsang sunget af:''' Stig Rossen, Ulla Jessen, Arvid Nielsen, Johnny Jørgensen

Eksterne henvisninger 
 
 Official hjemmeside
 Dansk hjemmeside

Animerede tv-serier fra Disney
Amerikanske tv-serier fra 2000'erne
Tv-serier for børn
Tv-programmer fra Disney Channel
Alcatel-Lucent

Alcatel-Lucent var en multinational virksomhed som leverede telekommunikationsløsninger. Virksomheden havde hovedsæde i Paris i Frankrig. Virksomheden blev etableret i 2006 ved en fusion mellem den franske virksomhed Alcatel og den amerikanske Lucent Technologies, der selv var en videreførsel af AT&T's Western Electric og Bell Labs.

I 2014 blev Alcatel-Lucent opdelt i to virksomheder: Alcatel-Lucent Enterprise og Alcatel-Lucent. Alcatel-Lucent Enterprise blev samme år solgt til kinesiske TCL Communication og i 2016 blev Alcatel-Lucent købt af Nokia, og herefter lagt ind under Nokia.

Produkter 
Virksomheden var blandt de største mobiltelefonproducenter i verden. Håndsæt-delen er frasolgt til TCL Communication fra Shenzhen, Kina, som solgte mobiltelefonerne under mærket Alcatel onetouch.

Historie 
Alcatel blev oprettet i Frankrig i 1898, og hed Compagnie Générale d'Electricité. De skiftede navn til Alcatel Alsthom, men kom siden til at hedde Alcatel.

I år 2006 fusionerede Alcatel med amerikanske Lucent og fik sit nuværende navn Alcatel-Lucent.

Selskabet blev i april 2015 købt for 15.6 milliarder euro af Nokia, som producer mobilt telekommunikationsudstyr. Aftalen blev endeligt gennemført i 2016.

Referencer

Eksterne henvisninger 

 Alcatels hjemmeside 

Telekommunikationsvirksomheder fra Frankrig
Fremstillingsvirksomheder fra Frankrig
Virksomheder i Paris
CAC 40
Multinationale virksomheder
Etableret i 2006
Ophørt i 2016